OpenLLM-France/wikimedia huggingface dataset:
# L'abadia de Northanger

L'abadia de Northanger és una novel·la de Jane Austen publicada pòstumament el 1817, malgrat que havia estat escrita molt abans i refusada pels editors. L'obra original Northanger Abbey va ser traduïda al català el 2007 per Jordi Arbonès i Montull.

## Argument

Catherine és una jove que es debat entre dos pretendents: John Thorpe, germà de la seva futura cunyada i arrogant, i Henry Tilney, clergue gran coneixedor del món. Fascinada per la lectura de novel·les gòtiques, vol viure aventures i misteris, mentre el seu entorn només es preocupa de trobar-li un marit convenient per tal que n'hereti la fortuna. Finalment, l'amor guanya la partida i Henry i Catherine es casen, després que ella descobreixi decebuda la falsedat de la seva millor amiga.

## Temes

La protagonista principal viu entre dilemes constants de comportament. D'una banda intenta buscar en la vida real el gust de les novel·les, com li passa a Emma de Madame Bovary, però a diferència d'ella aprèn que la ficció no es reprodueix a la vida i aconsegueix trobar la felicitat sense recórrer a l'evasió literària. D'una altra banda els seus sentiments es posen a prova entre la lleialtat (cap a la seva amiga i el seu germà, que la impulsen cap a John) i l'amor (que l'apropen a Henry). Aquests dilemes mostren els problemes que patia una jove a l'època, per no poder decidir lliurement el seu destí i pel paper de les aparences i els diners. El matrimoni és el motor de gran part dels llibres d'aquella època.
Un tema fonamental és la lectura, ja que l'obra cita les obres més populars de l'època i defensa el rol de la literatura en l'educació dels joves, sempre que després sàpiguen separar l'entreteniment de la realitat (Catherine comet errors per la seva imaginació excessiva, veient crims on no hi ha cap misteri). Aquest tema serà recurrent al segle xviii i xix, amb l'extensió de la lectura i el predomini del públic femení (jutjat com a més vulnerable a la mala influència de les novel·les). De fet, la novel·la es pot llegir com una paròdia-homenatge a les novel·les gòtiques.
El romanticisme s'aprecia en el regust medieval de l'abadia, en el triomf final de l'amor malgrat les circumstàncies adverses i en l'ús de l'estil indirecte lliure per plasmar els sentiments i pensaments dels diferents personatges.

## Traduccions al català

* Traducció de Jordi Arbonès. Viena Edicions, Barcelona, 2023.

## Referències

* ↑ Austen, Jane; Arbonès i Montull, Jordi (trad.). L'Abadia de Northanger. Barcelona: Proa, 2007. ISBN 978-84-8437-972-0.
* ↑ Keith, Victòria Alsina «Jordi Arbonès: les traduccions de Jane Austen». Quaderns: Revista de traducció, 12, 2005, pàg. 47–58. ISSN: 1138-5790.
* ↑ Alsina, Victòria «Emma de Jane Austen en català». Visat, 18, 01-10-2014 [Consulta: 29 novembre 2021].
# Cel·la (informàtica)

En els fulls de càlcul, una cel·la és el lloc on es poden introduir les dades. En fulls de càlcul com Microsoft Excel o OpenOffice.org Calc és un espai rectangular que es forma en la intersecció d'una fila i una columna i se'ls identifica amb un nom com C4 (C és el nom de la columna i 4 el de la fila).
Les files són horitzontals i estan identificades pels números en seqüència ascendent. Les columnes en canvi estan identificades amb les lletres de l'alfabet i van de forma vertical en el Full de Càlcul.
En les cel·les s'introdueix qualsevol tipus d'informació com ara text o números, i també fórmules o instruccions per tal de realitzar un determinat càlcul o tasca.
# MNG

El MNG (pronunciat ming) és un format de fitxer, lliure de drets d'autor, per imatges animades. Les inicials signifiquen Multiple-image Network Graphics.
El format MNG està estretament vinculat al format d'imatge PNG.Quan va començar el desenvolupament de PNG a principis de l'any 1995, es va decidir no incorporar la gestió de l'animació, ja que s'utilitzava poc aquesta capacitat existent al format GIF en aquell temps. Tot i així, es va desenvolupar ràpidament un format que suportava l'animació, el format MNG, una extensió del format PNG.
La versió 1.0 de les especificacions de MNG va sorgir el 31 de gener de l'any 2001. MNG és doncs molt recent, i actualment no s'actualitza tant com el PNG. Tot i així diversos navegadors com Netscape Navigator i Konqueror ja donen suport al format MNG; i els plugins de MNG estan disponibles per a Mozilla, Opera i Internet Explorer. Els desenvolupadors de MNG esperen que MNG comenci a substituir a llarg termini al format GIF per a imatges animades a la Xarxa, de la mateixa forma que el format PNG ja va començar a fer-ho per a imatges fixes.
L'estructura dels fitxers de format MNG és bàsicament idèntica a la dels fitxers PNG, diferint només en la signatura (8A 4D 4E 47 0D 1A 0A en hexadecimal) i en la utilització d'unitats d'informació discretes que proporcionen una gran varietat de dispositius d'animació. Les imatges utilitzades en l'animació s'emmagatzemen en el fitxer MNG com una encapsulat d'imatges amb format PNG o JNG.
Varen ser creats també dues versions de MNG de complexitat reduïda: MNG-LC (baixa complexitat) i MNG-VLC (complexitat molt baixa). Aquestes permeten a les aplicacions incloure el suport de MNG en certa manera, sense haver de posar totes les especificacions de MNG.
MNG no disposa encara d'un tipus registrat de suport de vídeo MIME, però es pot utilitzar vídeo/x-mng.

## Enllaços externs

* La pàgina oficial del format MNG (anglès)
* libmng : Pàgina principal (anglès)
* Llista de navegadors que suporten MNG Arxivat 2005-04-05 a Wayback Machine. (anglès)
# Mouldougoua

Mouldougoua és una localitat del Camerun situada al departament de Mayo-Tsanaga, a la Regió de l'Extrem-Nord, prop de la frontera amb Nigèria. Forma part del districte de Mayo-Moskota i del cantó de Moskota.

## Població

En el període entre 1966 i 1967, la localitat comptava amb 1.300 habitants.
En el cens de 2005, s'hi van xifrar 777 persones.

## Notes i referències

* ↑ Bureau central des recensements et des études de population, Répertoire actualisé des villages du Cameroun : Troisième recensement général de la population et de l'habitat du Cameroun, vol. 4, t. 7, 2005, 435 p. (lire en ligne Arxivat 2017-12-16 a Wayback Machine. PDF), p. 213
# El llibre de la selva (pel·lícula de 1942)

El llibre de la selva (títol original en anglès Jungle Book) és una pel·lícula estatunidenca dirigida per Zoltan Korda, estrenada el 1942. Ha estat rodada amb animals salvatges. Ha estat doblada al català.

## Argument

En un poble de l'Índia britànica, una jove memsahib anglesa sent per casualitat un vell narrador, Buldeo, parlar dels perills de la jungla. Li demana que li expliqui una història i li conta llavors la de Mowgli ... Quan Buldeo era més jove, els homes decideixen construir un poble a la jungla, usurpant la vida salvatge. Shere Khan, el tigre temut, tornant sobre les seves terres predilectes, vaga al voltant del poble. Durant aquest temps, Mowgli escapa a la vigilància dels seus pares per perdre's a la jungla. El seu pare marxa a la seva recerca però troba Shere Khan, que el mata. Mowgli és recollit pels llops que el protegeixen del tigre, el crien i li ensenyen el llenguatge dels animals. Alguns anys després, Mowgli, adolescent, és trobat per habitants del poble. Es divideixen en dos grups pel que fa a la seva opinió sobre el futur del nen salvatge. Alguns, com el mateix Buldeo, ho consideren com un mal signe pel perill d'atreure animals salvatges al poble. Altres prefereixen acollir-lo com un home. Messua, la mare de Mowgli, tot i que ella no reconeix el seu fill, decideix recollir el nen. Aviat, Mowgli farà descobrir la jungla a Mahala, la filla de Buldeo, amb la qual havia simpatitzat... Mowgli descobrirà a poc a poc la cobdícia dels homes i haurà d'escollir entre la civilització i la jungla.

## Repartiment

* Sabu: Mowgli
* Joseph Calleia: Buldeo
* John Qualen: El barber
* Frank Puglia: Pundit
* Rosemary DeCamp: Messua
* Patricia O'Rourke: Mahala
* Ralph Byrd: Durga
* John Mather: Rao
* Faith Brook: La jove anglesa
* Noble Johnson: El Sikh

## Premis i nominacions
### Nominacions

* 1943: Oscar a la millor fotografia per W. Howard Greene
* 1943: Oscar a la millor banda sonora per Miklós Rózsa
* 1943: Oscar a la millor direcció artística per Vincent Korda i Julia Heron
* 1943: Oscar als millors efectes visuals per Lawrence W. Butler (fotografia) i William A. Wilmarth (so)

## Referències

* ↑ esadir.cat. El llibre de la selva. esadir.cat.
* ↑ «The jungle book (1942)». The New York Times.
# Bubú de Doherty

El bubú de Doherty (Telophorus dohertyi) és un ocell de la família dels malaconòtids (Malaconotidae).

## Hàbitat i distribució

Habita zones de matolls i bosc a les muntanyes per sobre dels 1500 m, al centre de la República Democràtica del Congo, oest d'Uganda, Ruanda, Burundi i nord-oest i centre de Kenya.

## Referències

* ↑ «Bubú de Doherty». Cercaterm. TERMCAT, Centre de Terminologia. Rev. 10/05/2023(català)
# Cel·la de Wigner-Seitz

La cel·la de Wigner–Seitz és un tipus de cel·la primitiva de Voronoi de l'espai real emprada per estudiar la matèria cristal·lina al camp de la física de l'estat sòlid. La cel·la de Wigner–Seitz al voltant d'un nus de la xarxa es defineix com la regió de l'espai que és més propera a aquell nus de la xarxa que a altres nusos. Rep el seu nom de Eugene Wigner i Frederick Seitz.

## Propietats

Una cel·la Wigner-Seitz conté un sol nus de la xarxa, és a dir, és una cel·la primitiva. Com totes les altres cel·les primitives, conté tots els elements de simetria del cristall. Es pot demostrar matemàticament que la cel·la de Wigner–Seitz és una cella primitiva que ocupa tot l'espai real sense deixar cap forat ni sobreposant-se.
Gràficament, la cel·la es pot construir triant un nus de la xarxa a l'atzar i dibuixant línies que l'uneixin amb els nusos veïns. Al punt mig de cada línia, es traça una recta normal. Dit d'una altra forma, es construeix un diagrama de Voronoi. En un cas tridimensional, es traça un pla perpendicular a les línies que uneixen els nusos. Aquest mètode produeix l'àrea o volum més petit possible que defineixi l'estructura periòdica. L'anàleg en l'espai recíproc és la zona de Brillouin.
Cada tipus de xarxa de Bravais té un tipus de cel·la Wigner-Seitz diferent.

## Referències

* 1 2 3 Ashcroft, Neil W. Solid State Physics (en anglès). 1era edició. Harcourt College Publishers.
# Imgrade

Imgrade (àrab امكراد) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 6.486 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Moulay Khanoussi

Moulay Khanoussi (Fes, 21 de juny de 1939) és un exfutbolista marroquí de la dècada de 1960.
Fou internacional amb la selecció del Marroc amb la qual participà en la Copa del Món de futbol de 1970.
Pel que fa a clubs, destacà a MAS Fez.

## Referències

* ↑ «1970 FIFA World Cup Mexico». Fifa.com. Arxivat de l'original el 2012-03-25. [Consulta: 8 juliol 2012].
* ↑ Moulay Khanoussi a National-Football-Teams.com (anglès)
# ECMA International

ECMA (European Computer Manufacturers Association) és una associació fundada el 1961 dedicada a l'estandardització de sistemes d'informació. Des de 1994 ha passat a denominar-se ECMA Internacional.

## OpenXML

L'ECMA va considerar com a estàndard ECMA el format Office Open XML de Microsoft.

## Enllaços externs

* (anglès) Ecma International

## Referències

* ↑ Standard ECMA-376
# Casa Baiges

Casa Baiges és un edifici d'estil racionalista de l'Hospitalet de Llobregat (Barcelonès), protegit com a bé cultural d'interès local.

## Descripció

És un edifici entre mitgeres que fa cantonada. Consta de planta baixa i sis pisos i està rematat per un terrat. En les dues façanes dominen les línies rectes, marcades per les obertures que formen una quadrícula regular, però la cantonada està formada per un cos semicircular que sobresurt de la façana i crea dinamisme. Hi ha alguns balcons els quals tenen la barana de ferro forjat.
L'accés es fa per dues escales, una per cada carrer. Hi ha quatre pisos per replà i tres patis de ventilació interiors.

## Història

Construït per Ramon Puig i Gairalt, a la mateixa època que el "gratacel", és un exemple de l'etapa racionalista de l'autor. En aquest edifici l'arquitecte continua experimentant en els jocs volumètrics dels edificis en alçada.
L'edifici es va construir en un moment en què aquest barri va tenir una important arribada d'immigrants per causa de les obres del Metro.

## Referències

* «Casa Baiges». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Burtita

La burtita és un mineral de la classe dels òxids que pertany al grup de la schoenfliesita. Va ser anomenada en honor de Donald McLain Burt, autoritat en el camp de l'equilibri mineral en dipòsits de skarn i greisen que va predir l'existència del mineral.

## Característiques

La burtita és un hidròxid de calci i estany de fórmula química CaSn(OH)₆. Cristal·litza en el sistema isomètric en forma de pseudo-octaedres, de fins a 2 mm. La seva duresa a l'escala de Mohs és 3.
Segons la classificació de Nickel-Strunz, la burtita pertany a «04.FC: Hidròxids (sense V o U), amb OH, sense H₂O; octaedres que comparteixen angles» juntament amb els següents minerals: bernalita, dzhalindita, söhngeïta, mushistonita, natanita, schoenfliesita, vismirnovita, wickmanita, jeanbandyita, mopungita, stottita, tetrawickmanita, ferronigerita-2N1S, magnesionigerita-6N6S, magnesionigerita-2N1S, ferronigerita-6N6S, zinconigerita-2N1S, zinconigerita-6N6S, magnesiotaaffeïta-6N'3S i magnesiotaaffeïa-2N'2S.

## Formació i jaciments

La burtita es forma sota condicions de temperatura relativament baixes i baixa pressió parcial de CO₂ en skarn amb contingut d'estany. Va ser descoberta al riu Beht, a El Hammam, a Meknès (Meknès-Tafilalet, Marroc). També ha estat descrita a una mina propera al lloc on es va descobrir i al dipòsit d'estany Verkhnee, al camp de minerals de Karadubsky (Krai de Primórie, Rússia).
Sol trobar-se associada a altres minerals com: wickmanita, stokesita, datolita, pectolita, andradita, wol·lastonita, malayaïta, clinopiroxè i lollingita.

## Referències

* 1 2 3 «Burtite» (en anglès). Mindat. [Consulta: 7 novembre 2015].
* 1 2 3 «Burtite» (en anglès). Handbook of Mineralogy. Arxivat de l'original el 8 de maig 2019. [Consulta: 21 abril 2018].
# Scotophilus collinus

Scotophilus collinus és una espècie de ratpenat de la família dels vespertiliònids. Viu a Indonèsia, Malàisia i el Timor Oriental. Els seus hàbitats són els boscos primaris i secundaris. És una espècie en risc mínim, és a dir, no sembla que hi hagi cap amenaça significativa per a la seva supervivència. Es desconeix si S. collinus es troba en àrees protegides.

## Referències

* ↑ Sinaga, U.; Maryanto, I. Scotophilus collinus. UICN 2012. Llista Vermella d'espècies amenaçades de la UICN, edició 2012, consultada el 11 febrer 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Nombre tetraèdric

Un nombre tetraèdric, o nombre piramidal triangular, és un nombre figurat qui pot ésser representat per una piràmide amb una base de tres costats, és a dir, un tetràedre. Per a tot enter no negatiu n, el nombre tetraèdric de rang n és la suma dels n primers nombres triangulars.
Es demostra que el nombre tetraèdric de rang n és igual a: $Te_{n}=\sum _{k=1}^{n}T_{k}=\sum _{k=1}^{n}{\frac {k(k+1)}{2}}=\sum _{k=1}^{n}\left(\sum _{i=1}^{k}i\right)={\frac {n(n+1)(n+2)}{6}}$,
    és a dir ${n+2 \choose 3}$, on ${i \choose j}$ és el símbol del coeficient binomial.
Els nombres tetraèdrics són a la quarta diagonal del triangle de Pascal.
Els primers nombres tetraèdrics són :
1, 4, 10, 20, 35, 56, 84, 120, 165, 220, 286, 364...
Els nombres tetraèdrics poden ésser representats dins l'espai ordinari de dimensió tres. Per exemple, el nombre 35 es pot representar mitjançant un assemblatge de 35 boles de billar. El triangle (armadura triangular estàndard del joc del billar) conté 15 bolles. Llavors deu bolles suplementàries s'hi empilen a damunt, sis més a damunt aquestes, encara tres boles més a sobre i finalment una darrera bola a dalt de tot completen el tetràedre.
La paritat dels nombres tetraèdrics segueix el model imparell-parell-parell-parell.
Els nombres que són triangulars i alhora tetraèdrics són 1, 10, 120, 1540, 7140.
El 1878, A. J. Meyl demostrà que hi ha tot just tres nombres tetraèdrics que són igualment quadrats: 1, 4 i 19600.
Així mateix, l'únic nombre tetraèdric que és alhora un nombre piramidal quadrat és l'1.
# Ghassan ibn Abbad

Ghassan ibn Abbad ibn Abi al-Faraj fou un notable àrab nadiu de la rodalia de Kufa que fou governador del Khurasan i del Sind.
Ghassan fou nomenat al govern del Khurasan el 818. Va donar diverses posicions de govern a la família samànida (als fills d'Asad ibn Saman) en recompensa pel suport al califa contra el rebel Rafi ibn Layth. Però tot i ser un bon administrador la tasca es va considerar fora del seu abast i el 820 fou substituït per Tahir Abu l-Tayyib Dhu'l-Yaminayn. El 831 fou cridat a la cort del califa i com que era considerat un home amb més virtuts que defectes (explica al-Tabari que aquesta resposta se li va donar al califa quan va demanar opinió) el califa el va nomenar pel govern del Sind, on Bishr ibn Dàwud no pagava els impostos i era considerat rebel (831). Ghassan va dominar fàcilment la província (831-832), va garantir la seguretat de Bishr i li va donar un salvaconducte a Bagdad i va nomenar per refer les finances a Imran ibn Musa al-Barmaki. Ell mateix va nomenar Musa ibn Yahya ibn Khalid que va esdevenir governador.

## Referències

* C. E. Bosworth, The History of Al-Tabari: The Reunification of the Abbasid Caliphate, 1987, en línia parcialment a Google Books
* History of India
# Casa de l'Infant

La Casa de l'Infant, o Casa Roqueta, és un edifici de la vila de Vilafranca de Conflent, a la comarca d'aquest nom, de la Catalunya del Nord. Està inventariat com a monument històric.
Està situada en el número 67 del carrer de Sant Joan, en el sector nord-oriental de la vila. Hi corresponen les parcel·les cadastrals 62 i 63.
És un edifici del segle xiii. El nom de la casa li va ser donat a partir de la publicació de la novel·la The Infante de Louis Bertrand. Fins al 1955 la casa tenia dos arcs, que van desaparèixer.
L'edifici té quatre plantes. El primer pis té una finestra geminada romànica, amb una columna. Hi ha una llinda semicircular a sobre de cada forma. S'observa una columna cúbica amb panell cònic. Al segon pis hi ha tres consoles adherides a la façana. El pis superior és més modern.

## Referències

* 1 2 «Casa de l'Infant». Patrimoni. Govern francès. [Consulta: 24 setembre 2018].
* ↑ La Casa de l'Infant en els ortofotomapes de l'IGN
* ↑ Garrigou Grandchamp, 2002.

## Bibliografia

* Becat, Joan. «189 - Vilafranca de Conflent». A: Atles toponímic de Catalunya Nord. II. Montoriol - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Garrigou Grandchamp, Pierre. «Inventaire des édifices domestiques des XIIe, XIIIe et XIVe siècles à Villefranche de Conflent». A: La maison au Moyen Age. Toulouse: Société archéologique du Midi, 2002.
# Bunge

«Bunge» té aquests significats:
* Alexander von Bunge (1803-1890), botànic i explorador rús
** Terra de Bunge, part de l'arxipèlag rús de Nova Sibèria anomenada en honor de Alexander von Bunge
* Mario Bunge (1919-2020), físic i filòsof argentí
* Delfina Bunge (1881-1952), poetessa argentina
# Scotophilus trujilloi

Scotophilus trujilloi és una espècie de ratpenat de la família dels vespertiliònids. És endèmic de Kenya. És un ratpenat de petites dimensions, amb una llargada de cap a gropa de 65,4–75,2 mm, la llargada de l'avantbraç de 43,8–46,2 mm, la cua de 37,3–43,8 mm, els peus de 9,7–10,4 mm i les orelles de 7,2–7,9 mm. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Brooks, D. M.; Bickham, J. W. 2014. «New Species of Scotophilus (Chiroptera: Vespertilionidae) from Sub-Saharan Africa Arxivat 2016-03-04 a Wayback Machine.». Occasional Papers, Museum of Texas Tech University, 326: 1-21
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Lythrypnus brasiliensis

Lythrypnus brasiliensis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 1,6 cm de longitud total.

## Distribució geogràfica

Es troba al sud del Brasil.

## Referències

* ↑ Jordan D. S. & Evermann B. W. 1896. A check-list of the fishes and fish-like vertebrates of North and Middle America. Rep. U. S. Fish Comm. v. 21 [1895] Append. 5. 207-584.
* ↑ BioLib (anglès)
* 1 2 FishBase (anglès)
* ↑ Greenfield, D.W. 1988. A review of the Lythrypnus mowbrayi complex (Pisces: Gobiidae), wih description of a new species. Copeia 1988(2):460-470.

## Bibliografia

* Bussing, W.A., 1990. New species of gobiid fishes of the genera Lythrypnus, Elacatinus and Chriolepis from the eastern tropical Pacific., Revista de Biología Tropical, 38(1):99-118.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.